Olen Filipe Toledo, pärit Brasiiliast.
Olen professionaalne surfar, Maailma Surfiliiga võistleja.
Filipe läheneb lainetele
täiesti ainulaadse suhtumisega.
Ta nihutab spordiala piire.
Toledo tõuseb õhku. Võimas!
Filipel on kõik olemas. Võimsad pöörded. Kiirus. Jõulisus.
Ja kõige krooniks hiigelsuured hüpped.
Ta on nagu lõõmav lõke. Läidad selle ja see lihtsalt lahvatab.
Ta tõuseb taas õhku. Nalja teete?
Uskumatu.
Filipe ainus probleem on see,
et pingelistel hetkedel
ei leia ta läitmiseks alati tikku.
Olen selleks suureks võiduks terve aasta trenni teinud ja…
Ainult üks sõit.
Filipe on oma rahvuskaaslaste varju jäänud,
Gabriel Medina ja Ítalo Ferreira varju.
Arvati, et meistritiitli võidab Filipe.
Siis oli soosikuks Gabi, seejärel saabus eikusagilt Ítalo.
Mul on, mida tõestada,
pean võitma eelkõige Gabrieli ja Ítalot.
Ta on nende varjus,
kuni suudab sealt välja murda ja võita.
Kindlasti on see talle tohutu koorem.
Alati kui meistritiitli lähedale jõudsin,
oli miski paigast ära. Vajusin musta masendusse.
Profisurfis on panused tohutud.
Võistlejad on kõigis elu aspektides viimse piirini viidud.
Nad ei võistle vaid teiste surfaritega,
vaid ka emakese loodusega ja tema tujudega.
Ja nad võitlevad ka iseendaga, nende sees toimuvad lahingud.
Ja tippu tõusevad vaid surfarid, kes alistavad kõik kolm elementi.
See on Filipele otsustav hetk.
Pean pinged lihtsalt motivatsiooniks muutma ja olengi valmis.
Oma deemonite alistamine
HALE'IWA PÕHJAKALLAS
Kuidas läheb?
Vaata, kes tuli!
Kõik kombes? - Kombes. Kuidas sinul läheb?
Mu pruut Yasmin.
Kuidas läheb?
Kas läheme varsti surfama?
Jah, semu. Püüame mõned lained.
Pean vaid laua võtma, siis olen valmis.
Brasiilias on palju andekaid inimesi.
Lapsepõlves võistlesin nende kõigiga.
Gabriel, Ítalo, Patterson, Deivid.
Olime mingi 14-15-aastased.
Katsusime jõudu amatööride võistlustel,
kuni kvalifitseerusime surfiliigasse.
Ja siis saime jälle kokku. See on väga lahe.
Vaata.
Kas mõtled proovida?
Saan Filipega väga hästi läbi.
Ta on tore poiss. Sellised inimesed on väga kirglikud.
KAHEKORDNE MAAILMAMEISTER
Ta võtab kõike südamesse.
Me kõik armastame võistelda. Nii et isegi kui oleme head sõbrad,
peab vees tekkima konkurents, sest see on isekas spordiala.
Üritame igal võistlusel endast parima anda ja tippu jõuda.
Maailmakarikasarjas domineerib selgelt macho-kultuur.
Konkurents on tohutu ja kui sa sellega psüühiliselt hakkama ei saa,
annad konkurendile eelise.
SURFIAJAKIRJANIK
Olen valmis.
Gabrielil on kaks tiitlit. Nüüd veel Ítalo.
Lähed vette, eks?
Väike matk nendel kividel.
Seega tunnen, et mul on sel aastal palju kaalul.
USA VAIKNE OOKEAN
MAAILMAKARIKA ETAPP 1/9
Alustame Oahul,
Billabong Pipe Mastersi toob teieni Hydro Flask.
On aeg alustada maailmakarika uut hooaega.
Me võitleme emakese loodusega.
Peame kõigeks valmis olema.
Täna võime sõita 60-sentimeetristel lainetel,
homme aga juba näiteks 2,5-meetristel.
Kui ma esimest korda Hawaiil käisin, polnud ma elus nii suuri laineid näinud.
Vaatasin neid ja lasin püksid täis.
Mõtlesin lihtsalt: „Oh issand!“ Ma ei unusta seda tunnet kunagi.
1. RAUND
Esimene laine võib alati närvid proovile panna.
Olud on üsna keerulised.
Siin ei ole lihtne surfata.
Fioravanti suundub suurel kiirusel lainele.
Pööre õnnestub, hetkel läheb ta juhtima.
Tundub, et Toledos tärkas huvi.
Ta pühitakse laualt.
Oh issand.
See ei ole siin naljaasi.
Lained murravad tohutu jõuga.
Fioravanti juhib endiselt Filipe Toledo ees.
LÕPLIK PUNKTISUMMA
Aeg saab otsa, Filipe Toledo on suurest mängust väljas.
MAAILMAKARIKA ÜLDJÄRJESTUS
Muidugi tahtsin hooaega pisut paremini alustada, aga nii ei läinud.
Tahan lihtsalt olla esiviisikus, et jõuda WSL-i finaalidesse.
Pinge on tohutu.
Filipe Toledo on maailmameistritiitlile konkureerinud,
kuid suurte lainetega ta minevikus hakkama saanud pole.
Minu tugevaim külg on kõrge efektiivsus.
Selle all mõtleme viisi, kuidas me surfame.
Kõige olulisemad on pöörded ja kiire maandumine.
Suurtel lainetel sõitmist pean veel tublisti õppima.
Ta ei ole Ítalole ja Gabrielile suurematel lainetel vääriline vastane.
Ja kahjuks kritiseerib surfimaailm tema saamatust.
Kuidas seda parandada? See on talle kindlasti suur koorem.
KAHEKSA NÄDALAT HILJEM
Tuuril olles reisin kogu aeg ringi.
Ja vahel on väga raske.
Seega on värskendav võistluste vahel kodus käia.
Olen pärit Brasiiliast, aga elan San Clementes.
Seal toimuvad ka WSL-i finaalid.
Mu isa oli professionaalne surfar, tuli kolm korda Brasiilia meistriks.
Ta on mind alati inspireerinud, surfamine on mul veres.
Mina olen Ricardo Toledo, Filipe isa.
Kui ta väike oli, ütles ta: „Kuule, paps, ma tahaksin saada profisurfariks.“
Vastasin: „Olgu. Usun, et saame hakkama. Teeme ära.“
Olen läbi ja lõhki pereinimene. Ma naudin seda.
Veeta aega koos ema, isa, laste ja abikaasaga…
Ja nüüd I-täht.
Mu nimi on Ananda, olen Filipe Toledoga abielus.
Ja ta on väga eriline mees.
Tule issi juurde. Roni siia, vaata.
Võistluste ajal on ta kogu aeg perest eemal.
See on kõige raskem osa. Eriti kui lapsed on nii väiksed.
Ma ei näinud kummagi lapse sündi.
Ja see teeb mulle haiget.
Surfamine nõuab suuri ohvreid, varem oli mul raske sellega leppida.
Tule issi juurde. Tahan sult midagi küsida.
Hakkad sa issit igatsema?
Viimastel aastatel käisin võistlustel,
kuid mõtlesin kõigest muust, mis mu ümber toimus.
Ma ei suutnud elus õieti ühelegi aspektile keskenduda.
Üritasin teha kõike korraga.
Olla hea kõigi inimeste vastu ja täiuslik kõiges, mida ma tegin.
Aga ma ei saanud sellega hakkama.
Otsustasime, et kui ta Austraaliasse sõidab, lähen kaasa.
Et tal oleks kõrval üks lähedane inimene,
kes tema enesekindlust tõstaks.
Nii et jätan lapsed oma ämma ja äia hoolde.
Aitäh, et nende eest hoolitsete.
Mis sa nüüd, teeme seda rõõmuga.
Kas sa oled vanaisa ja vanaema vastu aupaklik? Lubad?
Ära unusta seda. Tean, et ei unustagi,
aga te jätate ju oma kodud ja pered maha. Vaadake, et asi oleks seda väärt.
Olen seitse aastat ringi tuuritanud.
Vahel tahan olla lihtsalt tavaline inimene.
Teate küll, lihtsalt lõõgastuda, surfamas käia ja koju tagasi minna.
Aga see on minu töö.
Teenin nii arvete maksmiseks raha.
Ma pühendan sellele kogu oma elu ja pean paljudest asjadest loobuma.
Nii et kui ma Gabrieli ja Ítalot ei võida, võib see kõik hävitada.
Kõige raskem on tal ületada seda, mis toimub tema enda peas.
Aga kui ta asja külma kõhuga võtab, suudab ta võita kõiki.
Näita neile. Turvalist reisi!
Head aega!
AUSTRAALIA - NEWCASTLE INDIA OOKEAN - VAIKNE OOKEAN
KOLM NÄDALAT HILJEM
Tere hommikust kõigile ja tere tulemast New South Walesi.
NEWCASTLE AUSTRAALIA
Maailma Surfiliiga maailmakarikavõistlused jätkuvad siin Newcastle'is.
MAAILMAKARIKA ETAPP 2/9
Finaalide päev. Rip Curl Newcastle Cupi
toob teieni Corona.
Kohv on külm.
Joon teed, see parandab mu enesetunnet.
Kas teeksid mulle ka?
Pean jõudma
viie parima hulka, et meistritiitli eest võistelda.
Nii et üritan koguda palju punkte ja edetabelis ülespoole tõusta.
Maailmameistri tiitel oleks tema karjääris järgmine tase.
Filipel on luhtunud mitu võimalust meistritiitel võita.
KOLMEKORDNE MAAILMAMEISTER PENSIONIL
Kas see mõjutab teda?
Kas pinge mõjub talle?
Kõik oleneb sellest, millist Filipet me näeme.
Näib, et ta on tundlikuma loomuga.
Tal puudub agressiivsus,
mis näiteks Ítalo Ferreiral olemas on.
Pabistan väga, ta on poolfinaalis.
Tema ja Ítalo.
Ítalo on võrratu sportlane.
VALITSEV MAAILMAMEISTER
Ta võitleb oma eesmärkide eest ja teeb võidu nimel kõik.
Igal võistlusel, iga päev
pead laineid alistama, et punkte teenida.
Sul on parima tulemuse tegemiseks vaid 30 minutit aega.
POOLFINAAL
Laine on superhea.
Valitsev maailmameister Ítalo Filipe vastu.
Siin lihtsalt peab sädemeid lendama hakkama.
Ole tubli! Saadan sulle energiat, mu arm.
Väga palju energiat.
Milline imeline algus Filipelt!
Üks kiiremaid surfareid maailmas.
Lase käia! Just nii.
See laine oli imeilus.
Toledo juhib ja on Ítalost eespool.
Nüüd kiirendab taga ka Ferreira.
Toledo nägi esireast kõike.
Viimase duelli võitis kindlasti Ítalo.
Kes koos Medinaga finaali läheb, kas Ítalo või Filipe?
Läheb lahti.
Ítalo saab hoo sisse.
Throw-tail reverse. Kümnesse!
Ta korraldab täieliku lennu-show. Paremini enam ei saakski.
Suur tagurpidi täispööre Ferreirale. Ja fännid hulluvad.
See mees on lihtsalt uskumatu.
Ei ole võimalik!
Filipe üritab vastata.
Pinge on tohutu. Kohtunike,
sponsorite, perekonna, sõprade ja fännide poolt.
Kui ma lasen pingel endani jõuda, mõjutab see mind ka vees.
Olen suures mures.
Kui ta kaotab, on tal raske sellega leppida.
Ma ei suuda vist enam vaadata.
Pinge on nii suur.
Toledo on hüpetes väga hea,
kuid valitsevale maailmameistrile läheneb ta üsna konservatiivselt.
Hetkel temast Ítalole vastast pole.
Filipe Toledo jaoks saab aeg otsa.
LÕPLIK PUNKTISUMMA
Ees ootab järjekordne Ítalo-Medina finaal.
Teeme aplausi,
Filipe Toledo jõuab rannale.
TURVAMEES
Jessas, kaotamine on kohutav. Väga hirmus. See teeb haiget.
Olen nii palju nutnud.
Kuigi tundsin, et ma oleksin suutnud Ítalot võita.
Peaaegu võitsingi, ausõna. - Miks siis ei võitnud?
Mu sooritus oli hea, kuid kuklas tundsin,
et miski pani mu iseendas kahtlema.
Üritasin sellest üle saada.
Kui sa oma vaimse tervisega vaeva ei näe,
võib sind hooaja lõpus maha kanda.
Seda on minuga enne juhtunud.
Ma vigastasin selga.
Ei suutnud õieti laual seistagi.
See oligi ilmselt viimane piisk.
Sest ma ei olnud tegelikult õnnelik.
Ma maadlesin… Tahaksin öelda, et depressiooniga,
aga seda mul ei diagnoositud.
See oli lihtsalt… Ma olin sügavas augus.
Ei tahtnud surfata, polnud tuju võistelda.
Filipe Toledo! - Mul on väga raske olnud.
Isiklikus elus ja… Minuga on mõndagi juhtunud.
Ja ma… See on olnud, nagu,
väga raske aasta. Vaimses mõttes.
Ja see on…
Ma ei andnud endast parimat profisurfarina.
Ja kui ma ei olnud parim surfarina,
ei olnud ma parim ka isana, abikaasana ega pojana.
Ma põrusin kõigis eluvaldkondades.
Alguses ei rääkinud ma kellelegi,
siis hakkasin Anandaga rääkima.
Ning ta oli minu kõrval ja aitas mind väga palju.
Ühel päeval hakkas ta lihtsalt rääkima, et pole õnnelik.
Lähen surfama. Tuled ka?
Olin suures mures.
Väga raske oli mõista, mis temaga toimus.
Ma ei osanud midagi teha, tahtsin teda aidata.
Tuuritamine võib vahel väga üksildane olla.
Ta on kogu aeg perest eemal. - Armastan sind.
Mina sind ka, va toriseja.
Ta tahab olla parim.
Ja vahel paneb ta ennast nii suure pinge alla, et ei talu seda.
Vahel sa võidad ja vahel kaotad. Sellega tuleb leppida.
Ta tunneb, et on läbi kukkunud. Sest ta kaotas.
Ja perest eemal olles tunneb ta, nagu…
„No nii, ma ei saa millegagi hakkama.“
Kahel viimasel aastal on olnud ohtralt tõuse ja langusi.
Lihtne see polnud, aga hakkasin käima psühholoogi juures, see aitab mind palju.
Nii et sellel aastal olen ma oma plaanis täiesti kindel.
Tean, mida tegema pean, ja suudan emotsioone ohjeldada.
Kõige rohkem kardan ma seda, et ta murdub vaimselt.
Kui ma ei ole tema kõrval, et aidata tal sellest üle saada…
Mul on naine kaasas. Keegi, kellega rääkida saan.
Mul oli pisut lihtsam. Päevadel, mil kippusin hulluks minema.
NÄDAL HILJEM
Olen veetnud siin ühe kuu.
Ja ma pole kunagi oma lastest nii kaua eemal olnud.
Põrandal on täielik laga, prl Ananda.
Pead „Meisterkokast“ lahkuma.
Teeme iga päev videokõne.
See aitab leevendada tunnet, et ma olen halb ema.
Vaata, issi!
Tere, kallis! Vaata, mida issi tegi.
Pean nende juurde naasma.
Emme tuleb kolme päeva pärast.
Tahan väga lapsi näha.
Tere, kallis!
Aga siis meenub, et mu mees ei tule ju koju.
Ta jääb siia, aga saab siin oma tööga suurepäraselt hakkama.
Tal on nii palju näidata.
Ananda on võrratu olnud.
VÄLJUVAD LENNUD
Ta toetab ja aitab mind, meil on koos lõbus.
Ta üritab kõiges alati head leida.
Aga igatsust kodu ja perekonna järele on väga raske maha suruda.
Tahan tööle keskenduda,
kuid olen ringirändamisest väsinud ja tahaksin lihtsalt kodus olla.
Tere, mu arm. Jõudsin just tagasi.
Igatsen sind hirmsasti. Ootan juba, et see läbi saaks.
Armastan sind. Anna teada, kui midagi vajad. Suudlen sind, kallis.
Minu arust on surf üks raskemaid alasid, milles maailmameister olla.
Nii palju pinget, närveldamist, konkurentsi, ootusi.
Filipe jätab mulje, et on positiivne, keskendub tulevikule.
ENDINE WSL-I SURFAR
Aga ta õlgadel on raske koorem.
Keeruline on närve rahustada ja raskustest üle saada.
NÄDAL HILJEM
Helista, kui mind vajad. Suudlen.
Pärast Ananda lahkumist olin poistega koos.
Ma ei ole enne seda aastat neile oma tunnetest rääkinud.
Ma ei tundnud ennast mugavalt, aga nad teadsid kõike.
Ja loomulikult ütlesid nad,
et on olemas, kui ma midagi vajan.
Meesterahva kohta on su maja üsna korras.
Võrratu on teada, et ma saan kellelegi loota.
See lohutab mind. Me oleme põhimõtteliselt üks perekond.
Juust.
Aga see siin?
Vajame üksteise toetust, kui kolm kuud järjest kodust ära oleme.
Nii et jah, mida rohkem me koos oleme, seda lihtsam on.
Vaadake videot.
Võistluste ajal suudavad mõned surfarid keskenduda,
nad ei vajagi teisi.
Selline on näiteks Gabriel
ja vahel ka Ítalo.
Aga mina olen pisut teistsugune. Tahan olla inimeste keskel.
Kui kõik naeravad ja lõbutsevad, unustan ma pinged.
Minu kord. Käin välja selle kaardi
ja pean ütlema „Uno“, sest see on viimane.
Pagan, vennas! See kaart on kohatu.
Oleme nagu vennad.
See on tegelikult ainus aeg, mil saan olla mina ise, teate.
Ilma millegi pärast muretsemata.
Miks just see värv?
Oli see juhuslik, vennas?
Tahan ka teisi aidata.
Ütlen seda kõigile.
Kõigile sõpradele. Kui nad rääkida tahavad, olen siin.
Said nüüd!
Lakki said!
Kui olen heas tujus, õnnestub ka sõit.
AUSTRAALIA INDIA OOKEAN - MARGARET RIVER
MARGARET RIVER LÄÄNE-AUSTRAALIA
Laine „pumpab“ ikka korralikult.
See võib päriselt ohtlik olla.
VÕISTLUSE PEAKORRALDAJA
Inimesed peavad mugavustsoonist väljuma.
Eriti siin Margaretis. Me pole nii suurtel lainetel sõitnud.
MAAILMAKARIKA ÜLDJÄRJESTUS
Maailmameistri tiitli eest võistlevad kindlasti Ítalo ja Gabriel.
Filipe võib ilmselt välja langeda.
Suurtel lainetel sõitmine ei ole tal õnnestunud.
Oleks huvitav näha, mis saab, kui lained on suured.
Selle eest peitu ei poe.
MAAILMAKARIKA ETAPP 4/9
Algab Boost Mobile Margaret River Pro,
mille toob teieni Corona. Main Break'il toimuvad finaalid.
Puhub maatuul, lained on jätkuvalt küllalt suured.
Margaret Riveri lained on nõudlikud.
KOHTUNIKE RUUM
Tohutult võimsad, mõnele surfarile see sobib.
WSL-I PEAKOHTUNIK
Sellised lained nõuavad jõudu ja kiirust.
Surfarid peavad tegema suuri pöördeid,
et saada suurepäraseid punkte.
Lõpetame pauguga.
VEERANDFINAAL
Margaret Riveris on lained üsna suured ja keerulised.
Ítalol läheb hästi.
See mees on nagu masin. Ta teab, mida teha.
Need kaks on palju duelle maha pidanud.
Minu jaoks on see keeruline võistlus, aga vajan võitu väga.
Teen, mida vaja.
Nüüd Ítalo. Ta tõuseb laineharjale.
Suurepärane backhand.
See oli uskumatu.
Vaatame, mida suudab Toledo.
Head see laine tema jaoks ei tähenda.
Kaheksa punkti sõit Ítalolt.
Tundub, et olud soosivad teda.
Toledo püüab ta kätte saada.
Tema pöörded on tõeliselt äkilised.
Need kaks võitlevad iga laine pärast.
Hakkame nägema etendust, mida armastame.
Keeruline duell. - Teame.
Tundub, et mõlemad on parimas vormis.
Väga tasavägine.
Kohtunikud ütlesid, et jälgivad pöördeid kullipilgul.
Ja see Ítalol veel õnnestunud pole.
Sel võistlusel on midagi teisiti.
Tunnen ennast tugevamana. Kogun selle hea energia endasse
ja panen kõik mängu.
Toledo püüab Ítalot üle trumbata.
Esimene suur pööre.
Ta alustab imeilusa carve'iga. - Nii jõuline.
Esimene pööre oli suurepärane, vist isegi siiani parim.
Ta on nii tugev.
See on tema parim sõit. Ta läheb sellega juhtima.
LÕPLIK PUNKTISUMMA
Filipe Toledo on just vihaselt vastanud.
Toledo kihutab finaali.
Võita Ítalot, valitsevat maailmameistrit…
See on minu jaoks suur asi.
Ma naudin seda hetke, muutun enesekindlamaks.
Igatsen väga oma lapsi ja perekonda, aga olen ju juba siin.
Pean nende nimel võitma.
Algab viimane duell.
Jordy Smith Filipe Toledo vastu.
Millist show'd me kohe näeme!
Praegu on nad seitsmes ja kaheksas.
Ja selle võistluse võitja tõuseb kokkuvõttes kolmandaks.
Toledo näitab oma jõudu.
Ta ründab viimast laineosa.
Jordy kallutab sügavale.
Ajastus oli pisut paigast ära.
Palju agressiivsem lähenemine Toledolt.
Iga pööre on järjest jõulisem.
Väga lahe on näha Filipet tippvormis.
Tema enesekindlus aina kasvab ja kasvab.
Nüüd näeme ka emotsioone. Mitte mingit näitlemist.
Käib viimane minut.
Väga võimalik, et ta võidab.
Laine lööb Jordy Smithi pikali.
Ja brasiillase võit on kindel.
LÕPLIK PUNKTISUMMA
Hea drop-in Filipelt. Üheksa punkti sõit.
Jah!
Pühendad karika perele. Oled kindlasti väga uhke.
Lubasin Koale ja Mahinale, et viin võidukarika koju.
Ja lubadus on täidetud. Aitäh teile.
Emotsioone oli mitmesuguseid.
Mu arm!
Tohutu rõõm,
samas olin perest väga kaugel
ja tahtsin nendega koos olla.
Igatsesin neid hirmsasti.
Lubasin võidukarika koju tuua, eks ole, poja?
See motiveeris mind.
„Teie mulle päevast päeva jõudu annategi.“
Te olete mulle väga kallid.
Armastan!
Margareti võit muutis mu suhtumist.
Sain enesekindlust, et hooaja lõpuni vastu pidada.
Ma ei punnitanud jõuga, vaid olin lihtsalt mina ise.
Ja sellepärast tulemus vist nii hea oligi.
MAAILMAKARIKA ÜLDJÄRJESTUS
USA - VAIKNE OOKEAN - SURFIRANTŠO
SURFIRANTŠO
VIIS NÄDALAT HILJEM
Olen nii õnnelik, et ta jälle kodus Californias on.
Minu arust on ta nüüd palju rahulikum.
Seal, vaata!
Suutsin kõik kokku tuua.
Terve pere, kõik. Ja isegi mõned sõbrad.
Sõida, vennas!
Ta oli väga kaua kodust kaugel.
Seega oleme väga õnnelikud, et saame siin olla ja teda toetada.
Tütrel on surfivigastus, issi.
Said viga?
Näe, ehtne surfari vigastus.
Nagu issi seljavigastus, eks?
See oli ju ammu?
Kannatad ära?
Filipe on rääkinud oma depressioonist viimasel aastal kõigi meestega.
Ja nüüd, kui tema ennast avanud on,
pöörduvad nad ka oma probleemidega tema poole.
Olen ta üle nii uhke, sest ta võib aidata teisi mehi, kes sama läbi elavad.
Ta on õrna hingega. Igaüks tunneb seda.
Surfirantšo on minu jaoks kodune paik.
Naudin võistlust, lõbutsen, ei mõtle üle.
MAAILMAKARIKA ETAPP 6/9
Tere tulemast Kesk-Californiasse.
Siin Lemoore'is toimub Jeep Surf Ranch Pro.
Jäänud on kaks meest, kohe algab finaal. Filipe Toledo ja Gabriel Medina.
Medina eesmärk on Surfirantšos võitmatuks jääda.
Ta jahib hooaja kolmandat võitu.
Gabriel on pöörane konkurent.
SURFIAJAKIRJANIK
Ehk isegi üks paremaid strateege, keda üldse näinud oleme.
Tal on olnud fantastiline aasta.
Ta istub, märklaud seljal.
Kõik ihuvad mulle hammast.
Jää rahulikuks, lõõgastu… Tunnen, et mind on võimatu võita.
Suurim konkurent on Gabriel.
Ta on ülimalt ohtlik.
Üks parimaid siin basseinis.
Pean taset tõstma, vigu teha ei tohi.
Keskendun 110%, et kinnistada koht viie parima hulgas.
Täielik rahu.
Jah.
Jäta meelde, et see on mäng. Unusta võistlus. Unusta, mis toimub.
Mul pole enam millegi pärast muretseda. Pere on siin,
nad motiveerivad mind ja annavad mulle meelekindlust.
Tee issile musi.
Aga sa ju surfasid juba!
Jah, aga lähen uuesti. - Miks?
Õnnistagu sind Jumal, poja. Võta vabalt, eks? Ja pane täiega!
Surfirantšo on ainus inimkätega ehitatud võistluspaik.
Ja see on ideaalne.
Seal on mitu lõiku,
kus võistlejad oma parimaid oskusi näidata saavad.
Ja meie saame
nende sõite täie rauaga kritiseerida.
KOHTUNIKE RUUM
Surfirantšos saab kümme punkti vaid veatu sõidu eest.
Ideaalne laine iga nelja minuti tagant.
Lained ise on tohutult kiired, aga mul ei ole vaja strateegiale mõelda.
Ma ei pea prioriteete paika panema.
Pole vaja mõelda loodusele ja sellele, kas laine tuleb minu suunas või ei.
Sa võistled iseendaga, oma mõtetega.
ETAPI FINAAL
Filipe Toledo sõidab tohutu kiirusega.
ESIMENE LAINE
Näib nii rahulik, kuid kiirus on meeletu.
Tema emotsioonid on alati selgelt näha.
Gabriel Medina ei vaadanudki.
Toledo viimane laine.
TEINE LAINE
Ta üritab Medina eest püüdmatusse kaugusesse jõuda.
Miks see tema käes nii lihtne näib?
Filipe Toledo, sa oled minu jaoks kangelane.
Jaa!
KAKS PARIMAT TULEMUST
Pärast kahte sõitu ja kahte kõrget punktisummat
tundsin, et võin võita. Mõtlesin: „Vaatame, mis juhtub.“
Gabriel Medina alustab.
ESIMENE LAINE
Tema hasart on juba selgelt näha, Medina kavatseb võita.
Ta koperdab veidi.
Nüüd püüab ta strateegiat muuta ja punkte koguda.
See õnnestub! Imetabane lõpp.
Kõik sõltub sellest hetkest.
TEINE LAINE
Ta vajab häid punkte. Ta peab riskima.
Ta teeb suure õhulennu.
Medina kukub ja ongi kõik!
LÕPLIK PUNKTISUMMA
Kui ma võitsin, olid kõik kohal.
Mu isa ja mu naine ka.
Jagada nendega seda hetke, seda tunnet… See on hindamatu väärtusega.
Loodan nendega veel palju sääraseid hetki jagada.
Muidugi olen ma tema üle uhke, sest ta oli tubli. Väga tubli.
Gabriel võitis mind siin kaks aastat järjest.
Jube mõnus oli sel aastal võita.
Vahet pole, kas see on Gabriel või Ítalo.
Üritame üksteist alati võita.
Aga kui kaotame, on see väga emotsionaalne.
Võitjaid on vaid üks ja sellel päeval olin see mina.
See on suur asi.
Pärast kõike, mis mu elus juhtunud on… Viimased aastad on rasked olnud.
Viimaks tõestasin endale, et suudan olla parim. Tunne oli võrratu.
MAAILMAKARIKA ÜLDJÄRJESTUS
Filipe on tohutult arenenud.
Tundub, et ta on hetkel iseendaga rahu teinud.
Võita Ítalot Margaret Riveris,
kus lained olid päris suured…
Ja võita Surfirantšos Gabit, kes kõigist üle on olnud…
Tundub, et see aasta on Filipe jaoks eriline.
Ta on viie parima hulgas
ja konkureerib kohe kindlasti maailmameistri tiitlile.
Kaotasid päikseprillid ära?
Mage.
Väga šikk.
Võib kaotada tiitli, kuid prille mitte.
JÄRGMISES OSAS
Stephanie Gilmore on seitsmekordne maailmameister.
Aga spordiala iseloom on muutumas.
Uued surfarid on palju füüsilisemad. Stephi jaoks on see raske.
Ta võitleb oma karjääri eest. - Ma pean võitma.
Tõlkinud Triin Jürimaa